***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2020-2021 нче уку елы)

**4 нче сыйныф**

**Үткәрү вакыты – 120 минут**

**Максималь балл – 54**

**I. Тестлардан дөрес җавапны билгеләгез.**

1. Сүз башында языла алмый торган хәрефләр дөрес күрсәтелгән рәтне билгеләгез. **(2 балл)**

а) ъ, ь, ң;

ә) ү, ә, ө;

б) ж, ц, щ;

в) в, җ, һ.

2. Парлы яңгырау тартык авазлардан гына торган рәтне билгеләгез. **(2 балл)**

а) [б], [в], [г], [гъ], [д], [ж], [з], [җ];

ә) [п], [ф], [к], [къ], [т], [ш], [с], [ч];

б) [w], [й], [л], [м], [н], [ң], [р];

в) [х], [һ], [ц], [щ].

3. Басымы соңгы иҗеккә төшмәгән сүзне билгеләгез. **(2 балл)**

*Ашаган күренми, кигән күренә.* (Мәкаль)

а) *ашаган*;

ә) *күренми*;

б) *кигән*;

в) *күренә*.

4. Антонимнардан гына торган рәтне билгеләгез. **(2 балл)**

а) *арка, арка*;

ә) *зур, дәү*;

б) *тирән, сай*;

в) *батыр, кыю*.

5. Нокталар урынына **ө** хәрефе языла торган сүзләр рәтен билгеләгез. **(2 балл)**

а) *к..яш, й..зак, б..лыт;*

ә) *мам..к, алт..н, ч..ршы*;

б) *ки..м, к..рпе, т..ен*;

в) *т..ньяк, й..зек, с..лге*.

6. Кушма сүз дөрес күрсәтелгән рәтне билгеләгез. **(2 балл)**

а) *башваткыч*;

ә) *тимер*;

б) *баллы*;

в) *әйләнә-тирә*.

7. Нокталар урынына куела торган кушымча дөрес күрсәтелгән рәтне билгеләгез. **(2 балл)**

*Туган ил****...*** *эте дә якын.* (Мәкаль)

а) *-ның*;

ә) *-нең*;

б) *-не*;

в) *-дә*.

8. Җөмләдәге калын хәрефләр белән бирелгән сүзнең төре дөрес күрсәтелгән рәтне билгеләгез. **(2 балл)**

***Кем*** *эшләми, шул ашамый.* (Мәкаль)

а) исем;

ә) фигыль;

ә) алмашлык;

б) сыйфат.

9. Үткән заман хикәя фигыль кулланылган мәкальне билгеләгез. **(2 балл)**

а) *Йомырка тавыкны өйрәтми.*

ә) *Төлке төшендә дә тавык саный.*

б) *Ата – беләк, ана - йөрәк.*

в) *Баласы өчен ана арыслан утка кергән.*

10. Җөмләнең төре дөрес күрсәтелгән рәтне билгеләгез. **(2 балл)**

*Алсу нигә мәктәпкә килмәде икән?*

а) хикәя;

ә) сорау;

б) боеру;

в) тойгылы.

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз. **(4 балл)**

*таптым, өстенә, ашъяулык, җир, яптым, ак*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Сузыклар* ***............*** *һәм* ***..............*** *була. Көньяк сүзендә ь хәрефе –* ***..........*** *билгесе. -ма/-мә кушымчасына* ***...............*** *төшми. Матур, чибәр –* ***............*** *сүзләр. Ике тамырдан кушылып ясалган сүз* ***.................*** *сүз дип атала. -дан/-дән, -тан/-тән –* ***...................*** *килеше кушымчасы. Әнием, әниең, әнисе –* ***.................*** *белән төрләнгән исемнәр.* ***...................*** *к а й с ы? н и н д и? сорауларына җавап бирә. Җөмләдә сүзләр бер-берсенә* ***...................*** *килә.*

**IV. Гамәли-иҗади бирем.**

1. Текстны татар теленә тәрҗемә итеп языгыз. **(10 балл)**

*Мама*

*Мама – первый твой друг. Она заботливая и ласковая. С ней всегда хорошо. Мама научила тебя говорить и ходить. Она прочитала тебе первую книжку, где были рассказы и сказки. Наши мамы много работают. Они трудятся на заводах, в колхозах, в больницах и школах. Гордись своей мамой и помогай ей!*

2. Сез әниегезгә ничек булышасыз? Шул хакта 8-10 җөмләдән торган хикәя төзеп языгыз. **(10 балл)**