***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2020-2021 нче уку елы)

**7 нче сыйныф**

**Үткәрү вакыты – 150 минут**

**Максималь балл – 58**

**I. Тестлардан дөрес җавапны билгеләгез.**

1. Борын тартык авазларының барысы да кулланылган мәкальне билгеләгез. **(2 балл)**

а) *Дус – акчадан кыйммәт.*

ә) *Туган илнең эте дә якын.*

б) *Мең дус аз, бер дошман күп.*

в) *Ил эче – алтын бишек.*

2. Җөмләдәге сингармонизм законының ирен гармониясенә буйсынган сүз дөрес күрсәтелгән рәтне билгеләгез. **(2 балл)**

*Аю – көченә, кеше акылына ышана.* (Мәкаль)

а) *аю*;

ә) *көченә*;

б) *акылына*;

в) *ышана*.

3. Җөмләдәге ябык иҗекләрдән генә торган сүз саны дөрес күрсәтелгән рәтне билгеләгез. **(2 балл)**

*Байлыкның кадере беткәч кенә беленә.* (Мәкаль)

а) 1;

ә) 2;

б) 3;

в) 4.

4. Фразеологик әйтелмәнең төшеп калган сүзен билгеләгез. **(2 балл)**

***Авызда ... пешерү***

а) *ботка*;

ә) *бәлеш;*

б) *аш*;

в) *борчак*.

5. Неологизмнар дөрес күрсәтелгән рәтне билгеләгез. **(2 балл)**

а) *мәктүп, берлән, инсан*;

ә) *кистән, шишәк, чулпы*;

б) *мәктәп, укытучы, гимназия*;

в) *ресепшн, фотосет, скриншот*.

6. Кушма сүз дөрес күрсәтелгән рәтне билгеләгез. **(2 балл)**

а) тузан(суырткыч);

ә) тегү(машинасы);

б) ит(тарткыч);

в) радио(телевизор).

7. Җөмләдәге рәвешнең төркемчәсе дөрес күрсәтелгән рәтне билгеләгез. **(2 балл)**

*Терсәк якын да, тешләп булмый.* (Мәкаль)

а) вакыт;

ә) урын;

б) күләм-чама;

в) сәбәп-максат.

8. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

***Йөз*** *надан бер галимнең тырнагына тормас.* (Мәкаль)

а) сан;

ә) исем;

б) сыйфат;

в) рәвеш.

9. Җөмләдәге сыйфатның дәрәҗәсе дөрес күрсәтелгән рәтне билгеләгез. **(2 балл)**

*Ананың балага биргән иң зур бүләге – тел.* (Мәкаль)

а) гади;

ә) чагыштыру;

б) артыклык;

в) кимлек.

10. Җөмләнең төре дөрес күрсәтелгән рәтне билгеләгез. **(2 балл)**

*Йөз кат әйткәнче, бер кат эшләп күрсәт.* (Мәкаль)

а) тойгылы;

ә) хикәя;

б) сорау;

в) боеру.

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз. **(4 балл)**

*утырам, эшләпә, безне, кыздыра да, урманда, кешеләр, киеп, мин, киптерә дә, ап-ак, җыеп*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*[****.....****] авазы сүз һәм иҗек башында – э хәрефе белән, иҗек уртасында һәм ахырында е хәрефе белән белдерелә.* ***...................*** *җөмләдә тавыш башта күтәрелә, аннары төшә. Күп иҗекле сүздә иҗекнең берсе башкаларга караганда көчлерәк әйтелсә, ул* ***........................*** *иҗек дип атала. Яңа сүзләр* ***.........................*** *дип атала.* ***.....................*** *– бертөрле әйтелеп, төрле мәгънә белдерә торган сүзләр.* ***..........................*** *кушымчалар җөмләләрдә сүзләрне бәйләү өчен кулланыла. Дәрәҗә белән төрләнә алмаган сыйфатлар* ***......................*** *сыйфатлар була.* ***.........................*** *саны предметларның яисә затларның тигез өлешләргә бүленүен белдерә. Рәвешләр* ***....................****, сыйфатка һәм исемгә ияреп киләләр. Өлкән кешеләрне хөрмәтләп яки рәсми мөрәҗәгать итү өчен, син урынына* ***.......................*** *алмашлыгы кулланыла.*

**IV. Гамәли-иҗади бирем.**

1. Текстны татар теленә тәрҗемә итегез. **(12 балл)**

*Осенняя ёлочка*

*Ёлочка родилась осенью. Открыла глаза и осмотрелась кру­гом. Деревья роняли листья. Было тихо, спокойно и красиво. Прошло много лет. Но каждый год в день её рождения деревья готовят ей подарки. Осина дарит красные фонарики. Клён роняет звёздочки. Ива сыплет золотые рыбки.*

*И стоит ёлочка радостная и счастливая. Лежат подарки перед ней.* (По Н.Сладкову)

2. Туган көн бүләге нәрсә ул? Сезгә күбрәк бүләк алу ошыймы әллә бирүме? Фикерләрегезне 12-15 җөмләдән торган бәйләнешле текст итеп языгыз. **(12 балл)**